CELEX: 62017TA0275
Language: et
Date: 2018-07-13 00:00:00
Title: Kohtuasi T-275/17: Üldkohtu 13. juuli 2018. aasta otsus – Curto versus parlament (Avalik teenistus — Parlamendiliikmete registreeritud assistendid — Personalieeskirjade artikkel 24 — Abitaotlus — Personalieeskirjade artikkel 12a — Psühholoogiline ahistamine — Nõuandekomitee, mis tegeleb parlamendiliikme registreeritud assistentide poolt Euroopa Parlamendi liikmete vastu esitatud ahistamiskaebuste menetlemisega ja ahistamise ärahoidmisega töökohal — Otsus jätta abitaotlus rahuldamata — Ilmne hindamisviga — Abistamiskohustuse ulatus — Haldusmenetluse kestus — Mõistlik aeg — Nõuandekomitee koostatud aruannete edastamisest keeldumine)

24.9.2018   
            
            
               ET
            
            
               Euroopa Liidu Teataja
            
            
               C 341/15
            
         
      Üldkohtu 13. juuli 2018. aasta otsus – Curto versus parlament
      (Kohtuasi T-275/17) (1)
      
      ((Avalik teenistus - Parlamendiliikmete registreeritud assistendid - Personalieeskirjade artikkel 24 - Abitaotlus - Personalieeskirjade artikkel 12a - Psühholoogiline ahistamine - Nõuandekomitee, mis tegeleb parlamendiliikme registreeritud assistentide poolt Euroopa Parlamendi liikmete vastu esitatud ahistamiskaebuste menetlemisega ja ahistamise ärahoidmisega töökohal - Otsus jätta abitaotlus rahuldamata - Ilmne hindamisviga - Abistamiskohustuse ulatus - Haldusmenetluse kestus - Mõistlik aeg - Nõuandekomitee koostatud aruannete edastamisest keeldumine))
      (2018/C 341/26)
      Kohtumenetluse keel: inglise
      
         Pooled
      
      
         Hageja: Michela Curto (Genova, Itaalia) (esindajad: advokaadid L. Levi ja C. Bernard-Glanz)
      
         Kostja: Euroopa Parlament (esindajad: O. Caisou-Rousseau, E. Taneva ja M. Rantala)
      
         Ese
      
      ELTL artikli 270 alusel esitatud nõue esiteks tühistada parlamendi 30. juuni 2016. aasta otsus, millega selle institutsiooni teenistuslepingute sõlmimise pädevusega asutus jättis rahuldamata abistamistaotluse, mille hageja oli esitanud 14. aprillil 2014, ning teiseks hüvitada kahju, mida hageja väidetavalt kandis seetõttu, et nimetatud asutus eiras Euroopa Liidu personalieeskirjade artiklis 24 sätestatud abistamiskohustust eelkõige menetluse ülemäärase pikkuse tõttu.
      
         Resolutsioon
      
      
                  1.
               
               
                  Tühistada Euroopa Parlamendi 30. juuni 2016. aasta otsus, millega selle institutsiooni teenistuslepingute sõlmimise pädevusega asutus jättis rahuldamata abitaotluse, mille Michela Curto oli esitanud 14. aprillil 2014.
               
            
                  2.
               
               
                  Mõista parlamendilt M. Curto kasuks välja talle tekitatud mittevaralise kahju hüvitisena 10 000 eurot, millele lisandub alates käesoleva kohtuotsuse kuulutamise päevast viivitusintress, mida arvutatakse Euroopa Keskpanga (EKP) poolt põhilistele refinantseerimistehingutele kehtestatud määras.
               
            
                  3.
               
               
                  Mõista kohtukulud välja parlamendilt.
               
            
         (1)  ELT C 239, 24.7.2017.